เจอะเจอได้มากมายหลากหลายกับร้านกาแฟในสยามสแควร์ทั้งในแบบร้านนั่งชิว ติวหนังสือ co working space หรือจะมาแบบร้านนี้ร้านกาแฟ ในร้านรองเท้า โดยตั้งอยู่ในเวิ้ง Hard Rock ใกล้ๆกับธนาคารกสิกรไทย โดยตั้งอยู่ภายในร้านรองเท้าผ้าใบแบบวัยรุ่นในแบรนด์ดังต่างๆ มุมกาแฟจะเป็นมุมเล็กๆส่วนนึงของร้าน ก็เน้นแนวสะดวก ง่ายๆ จิบเบาๆ พร้อมขนมปังรองท้องที่มีขาย เป็นเมนูง่ายๆในร้าน โดยเป็น แบบ Bun ไส้กุ้ง หรือไส้เบคอน แฮม
มาถึงเมนูเครื่องดื่มที่เป็นเมนูหลักของร้าน มีกาแฟต่างๆ ทั้งร้อนและเย็น และมี white coffee ด้วย เมนูอื่นๆ จะเป็น ชาไทยเย็น ชาเขียวเย็น Italian Soda ซึ่งวันนี้ได้ลอง Hot cappuccino ก็รสชาติเข้มข้นพอสมควร สำหรับคนชอบกาแฟน่าจะโอเคเพราะมีรสชาติกาแฟจริงๆ ส่วนชาเขียวเย็นอาจจะหวานไปหน่อย และความเป็นชาเขียวอาจจะไม่เต็มที่นัก แวะมาทานดูของไปก็น่าจะโอเค
ที่นั่ง : เป็นแบบ counter สามสี่ตัว
ที่จอดรถ: Siam square